Michael James O'Doherty

Michael James O'Doherty (født 30. juli 1874 i Charlestown i County Mayo i Irland, død 13. oktober 1949 i Manila på Filippinene) var en irsk katolsk prelat som var den 27. erkebiskop av Manila på Filippinene. O'Doherty var erkebiskop av Manila i 33 år fra 1916 til sin død i 1949, noe som gjorde ham til den da lengst hadde innehatt embede så langt, og tjenestegjorde gjennom de vanskelige årene med den japanske okkupasjonen og Andre verdenskrig.

Liv og virke

Bakgrunn
Michael James O'Doherty ble født til Michael J. og Julie E. O'Doherty (neé O'Kelly).

Han fikk sin tidlige utdannelse ved St. Nathy's College i Ballaghaderreen i County Roscommon før han dro til Maynooth i Leinster. Den brilliante studenten ble uteksaminert i filosofi og teologi fra St. Patrick's Collegei Maynooth. O'Doherty studerte senere ved Royal College of Science i Dublin, og ved Irish College i Salamanca i kongeriket Spania. I 1896 mottok O'Doherty doktorgragen i teologi fra Det pavelige universitet i Salamanca.

Prest
I en alder av 24 åt ble han ordinert den 18. oktober 1897 og ble prest for bispedømmet Achonry.

I 1897 ble han professor i klassikere ved sin alma mater St. Nathy's College. Ved sin innsats løftet han skolen til en av Irlands mer fremtredende utdanningsinstitusjoner. Han virket i denne rollen til 1904.

Den 22. juni 1904 ble Michael utnevnt av Council of Irish Bishops til rektor ved Irish College i Salamanca i Spania. Under hans ledelse gjenopprettet han skolens eldgamle glans og ære, hvoretter han ble slått til ridder av kong Alfonso XIII av Spania, som ble hans nære venn. Hans ry som en fremtredende pedagog og administrator løftet ham opp i det katolske hierarki.  Han fungerte som rektor ved Irish College til han dro til USA i 1911. Hans bror fader Denis J. O'Doherty skulle senere etterfølge ham som rektor i Salamanca.

Biskop av Zamboanga
O'Doherty forlot snart USA til Filippinene. I 1910 opprettet pave Pius X bispedømmet Zamboanga med jurisdiksjon over Mindanao, som tidligere lå under bispedømmene Cebu og Jaro.[4] Den 19. juni 1911 ble O'Doherty utnevnt til den første biskop av Zamboanga, og ble bispeviet den 3. september 1911 av erkebiskop John Healy av Tuam, assistert av medkonsekratorene Thomas O'Dea, biskop av Galway and Kilmacduagh, og John Joseph Clancy, biskop av Elphin.

Erkebiskop av Manila
Den 6. september 1916 ble han erkebiskop av Manila, etter erkebiskop Jeremiah James Harty som var vendt tilbake til USA for å bli erkebiskop av Omaha. O'Doherty ble innsatt som erkebiskop den 14. desember 1916.

Som leder for den katolske kirke på Filippinene etablerte han Catholic Education Association of the Philippines (CEAP), og introduserte Legion of Mary til landet. Han ble utnevnt til leder for forberedelsene til den internasjonale eukaristiske kongress i 1937, avholdt i Manila. I mai 1938, som biskop av Manila, representerte han Filippinene på den 34. internasjonale eukaristiske kongress i Budapest i Ungarn.

Under Andre verdenskrig ledet han erkebispedømmet og den filippinske kirke som helhet gjennom bønner og hemmelig hjelpeinnsats for se trengende, noe som nesten kostet ham livet. Han etablerte Santisimo Rosario Parish i 1942 for å betjene de åndelige og sosiale behov til dem som satt i interneringsleiren inne i Santo Tomas Internment Camp (University of Santo Tomas). Han var derfor under konstant overvåking av den keiserlige japanske hær. Etter frigjøringen av Manila i 1945 ledet han filippinske katolikker gjennom gjenoppbyggingen ved å holde moralen høy ved bønn.

I 1949 grunnla O'Doherty Manila Cathedral School i Tondo i Manila, etter at Manila Cathedral School of Intramuros var blitt ødelagt under Andre verdenskrig.

Død
Erkebiskop Michael James O'Doherty døde den 13. oktober 1949 i Manila, og ble gravlagt i krypten under katedralen i Manila, sammen med tidligere erkebiskoper. Han var den siste ikke-filippiner og den eneste ireren som var ordinarie biskop av erkebispedømmet, og avsluttet en lang rekke spanske og amerikanske prelater.

Hans filippinske etterfølger ble Gabriel M. Reyes.

Publikasjoner
 Articles on Spanish Catholicism and Society, Irish Ecclesiastical Record (1911).

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Henry Benedict Mary Clement Stuart of York (1725-1807) *1758
 Erkebiskop Ignazio Busca (1731-1803) *1775
 Erkebiskop John Thomas Troy, O.P. (1739-1823) *1777
 Erkebiskop Daniel Murray (1768-1852) *1809
 Erkebiskop John MacHale (1791-1881) *1825
 Erkebiskop John MacEvilly (1818-1902) *1857
 Erkebiskop John Healy (1841-1918) *1884
 Erkebiskop Michael James O'Doherty (1874-1949) *1911

Referanser 

Irske katolske biskoper
Filippinske katolske biskoper
Ikkefilippinske katolske biskoper i Filippinene
Linjen Rebiba
Personer fra County Mayo